A 2004–05-ös Síugró-világkupába szerencsés körülmények közt tért vissza: a Bad Mitterndorf-i óriássáncon a nagyok egy része (Janda, Ahonen) nem volt ott, Jussilainen az első napon negyven indulóból 7. másnap 3. lett. Ugyanezen a helyen zárt Titisee-Neustadtban és Zakopaneban is. A szapporoi versenyeken is indult, ahol szintén kevés menő volt; A 2005-ös északisí-világbajnokságon újra a finn válogatott keret tagja volt és csapatban (Jussilainen, Kiuru, Ahonen, M. Hautamäki) ezüstérmet nyert a nagysáncon. Középsáncon 4.-ek lettek, egyéniben Jussilainen egy 11. (középsánc) és egy 8. (nagysánc) helyet szerzett. S noha az év vége, a Skandináv Turné nem sikerült olyan jól (22. volt), összetettben a 12. helyen zárt.